**Rămâne dilema**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu sufletul bântuit de posibile pedepse

la punctul de întâlnire dintre iad şi rai

întorc pe dos trecutul.

Demoni n-am întâlnit

în toate nopţile în care am fost fantomă

în ochii femeilor cu străzile înclinate,

ori zburător cu suliţe tintite-n inima lor.

Era vremea când dragostea nu era la ochi, pe bani

şi nu-ţi erau puse la încercare instinctele

cu ţâţe cât dovlecii îngălbeniţi,

întâlnite ori expuse dezinvolt peste tot

fără restricţii morale.

Pe trotuar fesele înghesuite în curbele cererii

strâng preţurile în chingi la negru,

nimeni nu legalizează meseria

pentru femeile cu aptitudini şi liberă practică,

rămâne dilema

cum se impozitează bacşişul

şi cine-l verifică?